b'\n_START_ARTICLE_\nHerbj\xc3\xb8rg Wassmo\n_START_PARAGRAPH_\nHerbj\xc3\xb8rg Wassmo (s. 6. joulukuuta 1942 Vester\xc3\xa5len) on norjalainen kirjailija. Wassmon ensimm\xc3\xa4inen julkaisu oli runokokoelma Vingeslag. H\xc3\xa4nen esikoisromaaninsa Huset med den blinde glassveranda ilmestyi vuonna 1981, ja siit\xc3\xa4 muodostui h\xc3\xa4nen l\xc3\xa4pimurtoteoksensa. Ennen kirjailijanuraansa Wassmo ty\xc3\xb6skenteli opettajana._NEWLINE_Wassmon teos Hudl\xc3\xb8s himmel sai Pohjoismaiden neuvoston kirjallisuuspalkinnon 1987. Vuonna 2004 h\xc3\xa4nelle my\xc3\xb6nnettiin my\xc3\xb6s 13\xc2\xa0000 euron arvoinen Eeva Joenpelto -palkinto. Palkintotoimikunta piti syv\xc3\xa4llist\xc3\xa4 ihmiskuvausta yhten\xc3\xa4 h\xc3\xa4nen tuotantonsa erityisvahvuuksista. Wassmo on ensimm\xc3\xa4inen palkinnon saanut naispuolinen kirjailija._NEWLINE_Hundre \xc3\xa5r on hyvin henkil\xc3\xb6kohtainen kirja. H\xc3\xa4n kertoo siin\xc3\xa4 kuinka h\xc3\xa4nen is\xc3\xa4ns\xc3\xa4 k\xc3\xa4ytti h\xc3\xa4nt\xc3\xa4 hyv\xc3\xa4ksi kun h\xc3\xa4n oli 11-14-vuotias. My\xc3\xb6s teos Disse \xc3\xb8yeblikk on omael\xc3\xa4m\xc3\xa4kerrallinen.'